Bebyggelsen består for en stor del av leiegårder. Nærmest Riddervolds plass på sørøstsiden er en rekke på fire luksuriøse sådanne tegnet av Carl Michalsen og oppført på 1890-tallet, etterfulgt av en gård tegnet av Karl Høie. Nærmest Uranienborgveien på samme side er tre gårder tegnet av Johs. Th. Westbye og oppført i 1914–15 (nr. 17 samt Uranienborgveien 12 og 10), og det tidligere i nr. 15 er holdt i samme stil. På nordvestsiden er en blanding av 1890-tall og tidlig 1900-tall med et innslag av 30-tallsfunkis nærmest Riddervolds plass.